“Qoraqalpoq-agro” erkin iqtisodiy zonasi faoliyatini tashkil etish chora-tadbirlari to‘g‘risida

Qoraqalpog‘iston Respublikasini kompleks ijtimoiy-iqtisodiy rivojlantirish, hududga zamonaviy texnologiyalar va investitsiyalarni faol jalb etish, shuningdek, yangi tashkil etilgan erkin iqtisodiy zonalar faoliyatini qo‘llab-quvvatlash maqsadida Vazirlar Mahkamasi qaror qiladi:
 1. O‘zbekiston Respublikasi Prezidentining “2020 — 2023-yillarda Qoraqalpog‘iston Respublikasini kompleks ijtimoiy-iqtisodiy rivojlantirish chora-tadbirlari to‘g‘risida” 2020-yil 11-noyabrdagi PQ-4889-son qaroriga muvofiq: 
 Amudaryo, Bo‘zatov, Kegeyli, Qonliko‘l, Qo‘ng‘irot, Mo‘ynoq, Nukus, Taxiatosh, To‘rtko‘l, Xo‘jayli, Shumanay va Ellikqal’a tumanlarida jami 875,4 ga yer maydonida “Qoraqalpoq-agro” erkin iqtisodiy zonasi (keyingi o‘rinlarda — “Qoraqalpoq-agro” EIZ) tashkil etilganligi;
 “Qoraqalpoq-agro” EIZ faoliyatini boshqarish “Nukus” erkin iqtisodiy zonasi direksiyasi” davlat unitar korxonasiga yuklatilganligi ma’lumot uchun qabul qilinsin.
 2. Quyidagilar “Qoraqalpoq-agro” EIZ faoliyatining asosiy vazifalari va yo‘nalishlari etib belgilansin:
 zamonaviy issiqxona xo‘jaliklarini, jumladan, gidroponika texnologiyalarini qo‘llagan holda, klaster usuli asosida tashkil etish uchun to‘g‘ridan to‘g‘ri xorijiy va mahalliy investitsiyalar jalb etish, shuningdek, zamonaviy energiya tejovchi issiqxonalar qurish uchun konstruksiyalar, jihozlar va boshqa butlovchi buyumlar ishlab chiqarishni tashkil etish;
 hududning ishlab chiqarish salohiyatidan samarali foydalangan holda qishloq xo‘jaligi mahsulotlari ishlab chiqarishni ko‘paytirish, ularni chuqur qayta ishlashni kengaytirish va eksport hajmini oshirish;
 qishloq xo‘jaligi mahsulotlari ishlab chiqarishning urug‘dan to mahsulotni bozorga yetkazib berishgacha bo‘lgan to‘liq jarayonini tashkil etishni rag‘batlantirish;
 ko‘chatzorlar, shuningdek, birlamchi urug‘chilikni tashkil etish uchun sharoitlar yaratish orqali issiqxona xo‘jaliklarini bozor talabi katta, yuqori hosildorlik xususiyatiga ega qishloq xo‘jaligi ekinlari urug‘ va ko‘chatlari bilan ta’minlashning samarali mexanizmlarini joriy etish;
 logistika xizmatlari ko‘rsatishning zamonaviy infratuzilmasini shakllantirish, qishloq xo‘jaligi ishlab chiqarish subyektlariga ular tomonidan yetishtirilgan mahsulotlar eksportini tashkil etishda ko‘maklashish;
 issiqxona xo‘jaliklarini tashkil etishda zamonaviy resurs tejovchi texnologiyalarni, muqobil issiqlik energiyasi manbalaridan foydalanishni keng joriy etish;
 ishlab chiqarilayotgan mahsulotlarning xalqaro standartlarga muvofiqligini baholash bo‘yicha ilmiy-ishlab chiqarish markazlarini tashkil etish.
 3. Qoraqalpog‘iston Respublikasi maxsus iqtisodiy zonasining ma’muriy kengashi:
 Qurilish vazirligi hamda Investitsiyalar va tashqi savdo vazirligi bilan birgalikda ikki oy muddatda “Qoraqalpoq-agro” EIZning bosh rejasini ishlab chiqsin va tasdiqlasin;
 Iqtisodiy taraqqiyot va kambag‘allikni qisqartirish vazirligi, Moliya vazirligi, Investitsiyalar va tashqi savdo vazirligi, Axborot texnologiyalari va kommunikatsiyalarini rivojlantirish vazirligi, Transport vazirligi huzuridagi Avtomobil yo‘llari qo‘mitasi, “Hududiy elektr tarmoqlari” AJ, “Hududgazta’minot” AJ, “O‘zbekiston temir yo‘llari” AJ bilan birgalikda uch oy muddatda “Qoraqalpoq-agro” EIZ hududida muhandislik-kommunikatsiya va yo‘l-transport infratuzilmasini rivojlantirish dasturini ishlab chiqsin va tasdiqlash uchun Vazirlar Mahkamasiga kiritsin.
 4. Qoraqalpog‘iston Respublikasi Vazirlar Kengashi O‘zbekiston Respublikasi Investitsiyalar va tashqi savdo vazirligi, Qishloq xo‘jaligi vazirligi, Savdo-sanoat palatasi va tijorat banklari bilan birgalikda “Qoraqalpoq-agro” EIZ hududida:
 ikki oy muddatda gidroponika texnologiyalarini qo‘llagan holda issiqxona xo‘jaliklarini hamda zamonaviy energiya tejovchi issiqxonalar qurish uchun konstruksiyalar, jihozlar va boshqa butlovchi buyumlar ishlab chiqarish obyektlarini bo‘sh turgan qishloq xo‘jaligiga mo‘ljallanmagan yer uchastkalariga joylashtirish bo‘yicha manzilli dasturni ishlab chiqsin va tasdiqlasin; 
 ishlab chiqarilishi o‘zlashtirish uchun taklif qilinayotgan import o‘rnini bosuvchi va eksportga yo‘naltirilgan tayyor mahsulotlar, materiallar va butlovchi buyumlar turlari to‘g‘risidagi ma’lumotlarning tadbirkorlik subyektlariga muntazam ravishda yetkazilishini ta’minlasin; 
 loyihalarni amalga oshirish uchun tadbirkorlik subyektlarini jalb etish, ular bilan tizimli ish olib borish, shuningdek, “Qoraqalpoq-agro” EIZ hududida tegishli ishlab chiqarish obyektlarini joylashtirish bo‘yicha investitsiya buyurtmanomalarini o‘z vaqtida ko‘rib chiqsin; 
 amalga oshiriladigan investitsiya loyihalari biznes-rejalarini ishlab chiqishda tadbirkorlik subyektlariga ko‘maklashish bo‘yicha tashkiliy-amaliy choralar ko‘rsin. 
 5. Qoraqalpog‘iston Respublikasi Vazirlar Kengashi mazkur qaror ijrosi bo‘yicha amalga oshirilgan chora-tadbirlar samaradorligi va natijadorligi to‘g‘risida axborotni Vazirlar Mahkamasiga 2021-yil 15-iyul va 2022-yil 15-yanvarga qadar kiritsin.
 6. Vazirlar Mahkamasining “Nukus” erkin iqtisodiy zonasi faoliyatini tashkil etish chora-tadbirlari to‘g‘risida” 2019-yil 22-noyabrdagi 941-son qaroriga ilovaga muvofiq o‘zgartirishlar kiritilsin.
 7. Mazkur qarorning bajarilishini nazorat qilish O‘zbekiston Respublikasi Bosh vazirining investitsiyalar va tashqi iqtisodiy aloqalar masalalari bo‘yicha o‘rinbosari — investitsiyalar va tashqi savdo vaziri S.U. Umurzakov va Qoraqalpog‘iston Respublikasi Vazirlar Kengashi Raisi Q.R. Sariyev zimmasiga yuklansin.
 1. 1-ilovada:
 a) “5-yer uchastkasi” bo‘limi matni quyidagi tahrirda bayon etilsin:
 “1-boshlang‘ich nuqta Nukus shahridagi “Nukus un zavodi” korxonasidan janubiy tomonidan 600 metr masofada, sanoat zonasi hududida joylashgan.
 1-nuqtadan chegara Nukus shahrining sanoat zonasi hududi bo‘ylab janubiy yo‘nalishda 1054 metr masofada 2-nuqtagacha davom etadi.
 2-nuqtadan chegara Nukus shahrining sanoat zonasi hududi bo‘ylab g‘arbiy yo‘nalishda 792,6 metr masofada 3-nuqtagacha davom etadi.
 3-nuqtadan chegara Nukus shahridagi “Nukus-polimer” korxonasi tomoniga shimoliy yo‘nalishda 430,5 metr masofada 4-nuqtagacha davom etadi.
 4-nuqtadan chegara Nukus shahrining sanoat zonasi hududi bo‘ylab g‘arbiy yo‘nalishda 1219,2 metr masofada 5-nuqtagacha davom etadi.
 5-nuqtadan chegara Nukus shahrining sanoat zonasi hududi bo‘ylab g‘arbiy yo‘nalishda 435,1 metr masofada 6-nuqtagacha davom etadi.
 6-nuqtadan chegara Nukus shahrining sanoat zonasi hududi bo‘ylab sharqiy yo‘nalishda 1200,1 metr masofada 7-nuqtagacha davom etadi.
 7-nuqtadan chegara Nukus shahrining sanoat zonasi hududi bo‘ylab sharqiy yo‘nalishda 307,5 metr masofada 1-nuqtagacha davom etadi”;
 b) “9-yer uchastkasi” bo‘limi chiqarib tashlansin.
 2. 3-ilovada: 
 a) 10-band quyidagi tahrirda bayon etilsin:
 “10. Direksiya faoliyatining asosiy maqsadi “Nukus” erkin iqtisodiy zonasini (keyingi o‘rinlarda — “Nukus” EIZ) va “Qoraqalpoq-agro” erkin iqtisodiy zonasi (keyingi o‘rinlarda — “Qoraqalpoq-agro” EIZ) rivojlantirish davlat dasturlarining to‘liq va o‘z vaqtida bajarilishini ta’minlash, shuningdek, “Nukus” va “Qoraqalpoq-agro” EIZlar hududida alohida huquqiy rejimga rioya etilishini ta’minlash yo‘li bilan operativ boshqarish, “Nukus” va “Qoraqalpoq-agro” EIZlar qatnashchilariga xizmatlar ko‘rsatishdan hamda ushbu Ustavda nazarda tutilgan boshqa ishlarni (xizmatlarni) bajarishdan (ko‘rsatishdan) foyda olish hisoblanadi”;
 b) 11, 15, 16, 20, 23, 25, 32-bandlardagi “Nukus” EIZ” so‘zlari “Nukus” EIZ va “Qoraqalpoq-agro” EIZ” so‘zlari bilan almashtirilsin.